"Se nibqa' nistenna B'dil-ħolma se nithenna Sa fl-aħħar issir realta`.." 💖B'entużjażmu kbir nippreżentalkom il-kanzunetta ġdida tiegħi 'Nistenniek'. Din il-kanzunetta tfisser ħafna għalija, għax permezz tagħha stajt nesprimi l-imħabba kbira li għandi lejn il-mużika. Ma kinetx faċli u mhux ser tkun, pero` l-ħolma fl-aħħar mill-aħħar, issir realta`.B'dedika speċjali tmur..🔶Għalik li xi drabi taqta` qalbek. 🔶Għalik li kellek min jgħidlek li m'intiex kapaċi. 🔶Għalik li tibża` tagħmel l-ewwel pass biex tgħix il-ħolma tiegħek.Din għalikom 💖 Kliem ta' Cliff Casha Mużika ta' Cyprian Cassar – SOMNIO Recording StudiosKoreografija ta' Warren Bonello minn DOPE Dance CompanyŻeffiena: Kayley VellaDirezzjoni, Iffilmjar u Muntaġġ: Luke.Borg Assistenza tal-produzzjoni: Kylie BorgPost: Teatru tal-Opra AuroraTekniku tad-dawl: Donald Camilleri Għajnuna: Joseph Bonnici Posted by Ryan Hili on Friday, July 9, 2021  Ryan Hili għadu kif ħareġ it-tieni kanzunetta tiegħu oriġinali jisimha 'Nistenniek'. Din il-kanzunetta bil-Malti, miktuba minn Cliff Casha u mużika ta' Cyprian Cassar, tiddeskrivi d-diffikultajiet li sab biex wasal s'hawn. Il-mużika tfisser ħafna għal Ryan u permezz ta' din il-kanzunetta rnexxielu jesprimi ruħu bl-aħjar mod possibli. Ryan għandu 25 sena u beda joħroġ il-mużika oriġinali tiegħu fl-2019. L-ewwel diska li ħareġ 'Let Go' kienet b'dedika speċjali għal missieru. Din id-darba Ryan iddeċieda li joħloq kanzunetta li tiddeskrivi lilu nniffsu. B'dedika speċjali, Ryan jixtieq jirringrazzja lil Luke Borg talli dderieġa l-vidjo mużikali u lil Kylie Borg tal-assistenza tagħha. Lil Warren Bonello minn DOPE Dance Company tal-koreografija u lil Martina Galea, Denise Mercieca, Federica Nicastro u Kayley Vella talli aċċettaw li jkunu parti miż-żeffiena. Grazzi wkoll tmur għal Joseph Bonnici u Donald Camilleri li pprovdew it-Teatru tal-Opra Aurora ġewwa Għawdex biex jinħadem il-vidjo mużikali. Ryan jixtieq jirringrazzja wkoll lill-familjari u lill-ħbieb tiegħu, speċjalment lil Cliff, Kyle, Nelson, Kimberly u Mariana li dejjem tawh is-sapport, u li jibqgħu jinkuraġġuh biex ma jaqtax qalbu u jkompli jgħix il-ħolma tiegħu. Ritratt: mill-filmat